polyglot-tagger/wikipedia-language-snippets-filtered huggingface dataset:
కాణిపాకంలో కొలువు తీరిన స్వామి వినాయకుడు. సజీవమూర్తిగా వెలిసిన ఈ స్వామికి వేల సంవత్సరాల నాటి చరిత్ర ఉంది. స్వామి అప్పటి నుండి ఇప్పటి వరకు సర్వాంగ సమేతంగా పెరుగుతుంటారు. ఆ విషయానికి ఎన్నో నిదర్శనాలున్నాయి. స్వామి వారికి 50 సంవత్సరాల క్రితం వెండి కవచం ప్రస్తుతం సరిపోవటం లేదని చెబుతారు. భక్తులను బ్రోచే స్వామిని వరసిద్థి వినాయకునిగా భక్తులు వ్యవహరిస్తారు. స్వామివారి విగ్రహం నీటిలో కొద్దిగా మునిగి ఉంటుంది. ఎంత త్రవ్వినా స్వామివారి తుది మాత్రం కనుగొనలేకపోయారు. స్వామి వారికి నిత్యం అష్టోత్తర పూజలతో పాటు పండుగ పర్వదినాలలో ప్రత్యేక పూజలు నిర్వహిస్తారు. వినాయక చవితికి ఉత్సవాలను ఘనంగా నిర్వహిస్తారు. సత్యప్రమాణాల దేవుడైన కాణిపాకం విఘ్నేశ్వరుడి ముందు ప్రమాణం చేయడానికి అబద్దీకులు సిద్ధం కారు. కాణిపాకంలో ప్రమాణం చేస్తారా?
వినాయక దేవాలయం లేదా శ్రీ వరసిద్ధి వినాయక స్వామి దేవాలయం ఆంధ్రప్రదేశ్ రాష్ట్రానికి చెందిన చిత్తూరు జిల్లాలోని కాణిపాకంలో నెలకొని ఉన్న హిందూ వినాయక దేవాలయం. ఇది చిత్తూరు నుండి 11 కి.మీ దూరంలోనూ, తిరుపతి నుండి 68 కి.మీ దూరంలోనూ ఉంది.
వినాయక చవితి పండగ నుండి 21 రోజుల పాటు వార్షిక బ్రహ్మోత్సవాలు జరుపుతారు. వివిధ వాహనాలలో వినాయక విగ్రహాన్ని ఊరేగింపు చేస్తారు. ఈ వేడుక చూడటానికి దేశ విదేశాల నుండి అనేక మంది యాత్రికులు సందర్శిస్తారు.
ఈ దేవాలయాన్ని 11వ శతాబ్ద ప్రారంభంలో చోళ రాజు మొదటి కుళుత్తుంగ చోళుడు నిర్మించాడు. 1336 తరువాత విజయనగర సంస్థాన చక్రవర్తులు దీనిని అభివృద్ధి చేసారు.
ఈ దేవాలయం ఆంధ్రప్రదేశ్ దేవాదాయ శాఖ అధ్వర్యంలో ఉంది. ఈ దేవాలయ నిర్వహణ కొరకు 15 సభ్యులతో కూడిన ట్రస్టీ ఉంది.
తలమార్పిడి చేయదలచుకున్న చెట్లను కాపు సమయంలోనే గమనించి, కాయలు కోసిన తర్వాత జూలై మాసంలో నేల నుంచి 4-5 అడుగుల ఎత్తున అన్ని కొమ్మల్ని రంపంతో కోసి తొలగించాలి.
10 గ్రాములు కాపర్ ఆక్సీక్లోరైడ్, 6 గ్రాములు కార్బరిల్ పొడిని లీటరు నీళ్లలో కలిపి ఆద్రావణాన్ని కోసిన కొమ్మల భాగాలకు పూయాలి. కొమ్మలకు అన్నివైపుల చిరుకొమ్మలు పుట్టుకొస్తాయి.
కోసిన ప్రతికొమ్మకు దృఢంగా ఉన్న 5-6 చిరు కొమ్మలు ఉంచి మిగిలినవి తొలగించాలి. ఈ విధంగా చెట్టుకు సుమారు 20 నుంచి 25 చిరుకొమ్మలు ఉండేలా చూడాలి.
కొత్తగా పుట్టిన చిగుళ్లపై చీడపీడలు, తెగుళ్లు ఆశించకుండా 2 మి.లీ. క్వినాల్ ఫాస్ లేదా 1.6 మి.లీ. మోనోక్రొటోఫాస్, ఒక గ్రాము కార్బండజిం లేదా 3 గ్రాములు కాపర్ ఆక్సీక్లోరైడ్ లీటరు
నీటికి చొప్పున కలిపి 2 వారాల వ్యవధిలో 2 నుంచి 3 సార్లు పిచికారి చేయాలి. కొత్తగా పుట్టిన చిరు కాడలు పెన్సిల్ మందంతో ఉన్నప్పుడు అంటు కట్టేందుకు అనువుగా ఉంటాయి.
అంటు కట్టేందుకు 10 రోజుల ముందుగా ఎన్నిక చేసుకున్న రకం చెట్టుపైనున్న 3-4 నెలల వయస్సున్న కొమ్మలకు, తొడిమల్ని ఉంచి ఆకు భాగాన్ని కత్తిరించాలి. ఈ విధంగా ఆకుల్ని కత్తిరించిన 8-10 రోజులకు
తొడిమలు పసుపు రంగుకు మారి సులువుగా పడిపోతాయి. దీనివల్ల కొమ్మ చివరనున్న మొగ్గ తొందరగా చిగురుగా మారేందుకు సిద్ధంగా ఉంటుంది. దీన్నే ప్రీక్యూరింగ్ అంటారు.
మార్పు చేయదలచుకొన్న చెట్టుపై అంటు కట్టేందుకు తయారుగా ఉన్న చిరుకొమ్మలపై ఈ సయాను కొమ్మలతో సాఫ్ట్ వుడ్ లేదా వినీరు పద్ధతిలో అంటు కట్టాలి.
అంటుకట్టడం సెప్టెంబరు చివరిలోపు పూర్తి చేయాలి. పైవిధంగా అంటు కట్టినప్పుడు తలమార్పిడి చేసిన చెట్టు పై కొమ్మకు 4-5 చొప్పున కనీసం 20 నుంచి 25 అంట్లు ఉంటాయి.
ఇందులో 80 శాతం విజయవంతమైనా, అవసరమైనన్ని సయాన్ కొమ్మలు వృద్ధి చెందుతాయి. కలిసిపోయిన అంట్లకు చుట్టిన పాలిథీన్ పేపరును కట్టిన ఆరు వారాల్లో తొలగించాలి.
అంటుకట్టిన భాగం కింద పెరిగే చిగుళ్లను ఎప్పటికప్పుడు కత్తిరించాలి. అంటు కట్టిన సంవత్సరం తర్వాత దృఢంగా ఏపుగా పెరిగిన కొమ్మల్ని ఉంచి చెట్టు గుబురు కాకుండా మిగిలిన కొమ్మల్ని తొలగించాలి.
అంటుకట్టిన 3 సంవత్సరాలకే కొమ్మలు బాగా వృద్ధి చెంది తలమార్పిడి చేసిన చెట్లు ఎన్నుకొన్న రకం కాయలు కాయడం ఆరంభిస్తుంది.
ఎరువులు, నీటిపారుదల, సస్యరక్షణ చర్యలు తోటల్లో ఉన్న ఇతర చెట్లకు చేసినట్లే తలమార్పిడి చేసిన వాటికి కూడా చేసి మంచి దిగుబడి సాధించవచ్చు.
నెల్లూరు జిల్లా సోమశిలలో ఉన్న ఒక పురాతన శివాలయంలో ఉండే పురాతన మామిడిచెట్టు నాలుగు కొమ్మలతో వివిధ రుచులు గల నాలుగు రకాల మామిడి కాయలు కాసేదని పెద్దలు చెప్తుండేవారు. అంటే దీనిని బట్టి పూర్వమే మన పెద్దలు ఈ తలమార్పిడి విధానాన్ని అవలంబించారని చెప్పవచ్చు.
ఛానెల్ రిపోర్టర్ అయిన స్వాప్నిక శ్రీమన్నారాయణ నిర్దోషిగా నిరూపించుకునేందుకు సహాయం చేస్తూంటుంది. వాళ్ళిద్దరూ అవినీతిపరుడైన మంత్రి బయల్ రెడ్డి, అతని బావమరిది బ్యాంకు జనరల్ మేనేజర్ రాజన్, డాక్టర్ శ్రీకర్, ఐజీ మార్తాండ్, మలేషియాకు చెందిన హవాలా డీలర్ హర్షద్ భాయ్ ఈ కుట్ర వెనుక ఉన్నారని కనిపెడతారు. ఈ ఆరుగురు అవినీతిపరుల వద్ద ఒక్కో అంకె ఉండేలా ఆరు అంకెల పాస్ వర్డు ఏర్పాటుచేసి దాంతో తన తండ్రి అక్కౌంట్ లాక్ చేశారన్న విషయం తెలుసుకుంటాడు శ్రీమన్నారాయణ. తన తెలివితోనూ, జైలర్ శంకర రెడ్డి సహకారంతోనూ వారిలో ఒక్కొక్కరినీ చంపుకుంటూ పోతూ వారి వద్ద వారి పాస్ వర్డ్ అంకె తీసుకుంటూంటాడు. విలన్లు జైలు సెల్ లో సీసీటీవీ కెమెరా పెట్టి తమను తాము కాపాడుకునేందుకు, శ్రీమన్నారాయణ కార్యకలాపాలు కనిపెట్టేందుకు ప్రయత్నిస్తారు. కానీ జైలర్ తప్పుడు ఫుటేజీ పంపి మోసం చేస్తాడు. సీబీఐ ఆఫీసర్ జ్ఞానేశ్వర్ కేసును పరిష్కరించడానికి నియమితుడవుతాడు.
శ్రీమన్నారాయణ ధైర్యవంతుడు, ఆవేశపరుడు అయిన జర్నలిస్టు. అతను ఎప్పుడూ న్యాయం కోసం పోరాడుతూంటాడు. కొందరు దుర్మార్గులు చేస్తున్న కుంభకోణాలను బయటపెట్టి, వారి అవినీతి డబ్బు నష్టపోవడానికి కారణమవుతాడు. కల్కి నారాయణమూర్తి శ్రీమన్నారాయణ తండ్రి, జైకిసాన్ ట్రస్టు ఏర్పాటుచేసి రైతుల సంక్షేమం కోసం పోరాడుతూండే వ్యక్తి. రైతుల సంక్షేమం కోరుతూ నారాయణమూర్తి చేసిన విజ్ఞప్తికి ప్రజలు స్పందించి భారీ విరాళాలు ఇవ్వగా, ఆ మొత్తం రూ.5వేల కోట్లు అవుతుంది. కానీ విరాళం ఉపయోగించే సమయం వచ్చేసరికి నారాయణమూర్తి బ్యాంకులో అనూహ్యమైన పరిస్థితుల్లో చనిపోతాడు. 5వేల కోట్ల సొమ్ము మాయమవుతుంది. అదే సమయంలో శ్రీమన్నారాయణ విదేశాలకు పారిపోయేందుకు ప్రయత్నిస్తున్నాడన్న నింద పడుతుంది. శ్రీమన్నారాయణను ఈ పరిణామాలన్నిటికి కారకుడిగా అనుమానించి అరెస్టు చేస్తారు. జైలు నుంచే శ్రీమన్నారాయణ తన అమాయకత్వం నిరూపించుకుని, పోయిన సొమ్ము కనిపెట్టాల్సి వస్తుంది.
ఐదుగురు దుర్మార్గులను చంపాకా, శ్రీమన్నారాయణ హర్షద్ ని చంపడానికి ప్రణాళిక వేస్తాడు, తనను తాను కాపాడుకోవడానికి శ్రీమన్నారాయణ కుటుంబ సభ్యుల్ని హర్షద్ బంధిస్తాడు. శ్రీమన్నారాయణ కుటుంబాన్ని చంపకుండా వదిలిపెట్టాలంటే పాస్ వర్డ్ టైప్ చేయాలని హర్షద్ బెదిరిస్తాడు. దాంతో అతను పాస్ వర్డులో తనకు తెలిసిన 4, కె, ఐ, ఎ, ఎన్ అక్షరాలు టైప్ చేస్తూంటాడు. ఐకి, ఎకి మధ్య ఉన్న అక్షరం హర్షద్ వద్ద ఉంటుంది. హర్షద్ పాస్ వర్డ్ తెలియడంతో సొమ్ము అంతటినీ ట్రాన్స్ ఫర్ చేసుకునే ప్రయత్నాల్లో ఉండగానే జ్ఞానేశ్వర్ శ్రీమన్నారాయణ కుటుంబాన్ని కాపాడతాడు. హర్షద్ వద్ద ఉన్న అక్షరం కూడా తెలిసిపోవడంతో 4 అన్నది పాస్ వర్డ్ అని శ్రీమన్నారాయణ ప్రకటిస్తాడు. విద్యుత్ ట్రాన్స్ ఫార్మర్ మీదికి విసిరి హర్షద్ ను చంపుతాడు. రైతుల డబ్బు రైతులకు ఖర్చుపెట్టడంతో కథ ముగుస్తుంది.
5వేల కోట్ల భారీ మొత్తంలో విరాళాలు సేకరించి రైతులను ఆదుకునేందుకు ప్రయత్నించిన సామాజిక కార్యకర్తను చంపి, డబ్బు దొంగిలించి, జర్నలిస్టు అయిన అతని కొడుకు మీదే నేరం మోపిన నేరస్తులను జైలు నుంచే కథానాయకుడు ఎలా అంతం చేసి, డబ్బును పేదరైతులకు అందేలా చేశాడన్నది సినిమా కథాంశం. సినిమా సమీక్షల్లో యావరేజ్ గా అంచనా వేయగా, ప్రేక్షకుల నుంచి సానుకూలమైన స్పందనే లభించింది.
శ్రీమన్నారాయణ రమేష్ పుప్పాల నిర్మాతగా, రవి చావలి దర్శకత్వంలో నందమూరి బాలకృష్ణ, పార్వతీ మెల్టన్, ఇషా చావ్లా ప్రధాన పాత్రల్లో నటించిన 2012 తెలుగు చలన చిత్రం. సినిమాకు కథ, మాటలు ఘటికాచలం, సంగీతం చక్రి అందించారు. కోట శ్రీనివాసరావు, సురేష్, నాగినీడు, ఆహుతి ప్రసాద్, వినోద్ కుమార్, తదితరులు ముఖ్య పాత్రల్లో నటించారు.
తెలంగాణ ముఖ్యమంత్రి కేసీఆర్‌, ఐటీ శాఖామంత్రి కేటీఆర్‌పై తెలుగుదేశం శాసన సభ్యులు రేవంత్‌రెడ్డి 2014 సెప్టెంబరు 5, శుక్రవారం తీవ్రస్థాయిలో ధ్వజమెత్తారు. బీహార్‌ వలస దొరబాబులు కేసీఆర్‌, కేటీఆర్‌ అని రేవంత్‌ వ్యాఖ్యలు చేశారు. గుంటూరులో చదివిన కేటీఆర్‌కు తెలంగాణ స్థానికత రాదని ఆయన అన్నారు. తెలుగుదేశంలో పదవులు అనుభవించిన టీఆర్ఎస్ లో చేరిన తుమ్మల నాగేశ్వరరావువి దిగజారుడు రాజకీయాలని రేవంత్‌రెడ్డి విమర్శించారు. బీజేపీ వల్లే పార్లమెంట్‌లో టి.బిల్లు పాసైందని, సకలజనుల సమ్మెలో కీలక పాత్ర వహించిన మెదక్ జిల్లావాసి దేవీప్రసాద్‌కు టికెట్ ఎందుకివ్వలేదని రేవంత్ రెడ్డి ప్రశ్నించారు.
2014 జనవరి 24 న జరిగిన రాష్ట్ర శాసనసభ సమావేశాలలో రాష్ట్ర విభజన ముసాయిదా బిల్లుపై చర్చలో భాగంగా ఆయన సభలో మాట్లాడుతూ తెలంగాణ ఇవ్వకుంటే నక్సలిజం పెరుగుతుందని అన్నారు. ఇందిరాగాంధీ సమైక్యవాది అని ముఖ్యమంత్రి కిరణ్ కుమార్ రెడ్డి సభను తప్పుదోవ పట్టిస్తున్నారని టీడీపీ శాసన సభ్యులు రేవంత్ రెడ్డి అన్నారు. . గోల్డ్ మెడలిస్ట్ లయిన తమ ప్రాంత విద్యార్థులు నక్సలిజం వైపు మళ్లటానికి సమైక్య రాష్ట్రమే కారణమని అన్నారు. తెలంగాణ ఉద్యమం ఉన్నందునే కేసీఆర్ వెనక ప్రజలు అండగా నిలిచారన్నారు. 371 డి ఆర్టికల్ రాష్ట్ర విభజనకు అడ్డుకాదన్నారు.
తెలంగాణ ప్రజల కోసమే ఎన్టీఆర్ తెలుగుదేశం పార్టీని స్థాపించారని రేవంత్ రెడ్డి అన్నారు. పటేల్, పట్వారీ వ్యవస్థలను రద్దు చేశారని గుర్తు చేశారు. ఎన్టీఆర్ అభినవ అంబేడ్కర్ అని అభివర్ణించారు. ఆయన ఏ ప్రాంతానికి చెందినవాడు కాదని. సమస్యలు ఉన్న ప్రాంతమంతా తనదే అనేవారన్నారు. 2008లోనే టీడీపీ తెలంగాణకు అనుకూలంగా నిర్ణయం తీసుకున్నామని. తెలంగాణ ఇవ్వమంటే. సీమాంధ్రకు అన్యాయం చేయాలని చెప్పలేదన్నారు. రాజకీయ కుట్రలో భాగంగానే అన్ని పార్టీలు టీడీపీనీ లక్ష్యంగా చేసుకున్నాయని రేవంత్ రెడ్డి అన్నారు.
దేశానికి పట్టిన చీడే కాంగ్రెస్ పాలన అని రేవంత్ రెడ్డి మండిపడ్డారు. కాంగ్రెస్ పాలనలో ఉన్నత పదవులన్నీ సీమాంధ్ర ప్రాంతానికే ఇచ్చారన్నారు. కేంద్ర మంత్రుల పదవుల విషయంలోనూ తెలంగాణవారికి అన్యాయం జరిగిందని రేవంత్ రెడ్డి అన్నారు. రాష్ట్రంలో నాలుగు ప్రధాన పదవులన్నీ సీమాంధ్ర ప్రాంతానికే ఇచ్చారని అన్నారు. తెలంగాణ ఉద్యమం మొదట ఖమ్మంలోనే మొదలయిందన్నారు. తాము ఎన్నడూ జై ఆంధ్రా ఉద్యమాన్ని తప్పు పట్టలేదన్నారు.
బాబ్లీ ప్రాజెక్టు కడుతుంటే కేసీఆర్ ఎప్పుడైనా అడ్డుపడ్డారా అని నిలదీశాడు. తెలంగాణ ప్రజలు స్మరించుకోవాల్సింది జయశంకర్ గాని, కేసీఆర్ ను కాదన్నాడు. సోనియాకు కలిసేందుకు తెలంగాణ ఉద్యమకారులను ఎందుకు తీసుకెళ్లలేదని కేసీఆర్ ను రేవంత్ రెడ్డి ప్రశ్నించాడు. సోనియా, రాహుల్, దిగ్విజయ్ సింగ్ లతో కేసీఆర్ ఏం చర్చించారో వెల్లడించాలని డిమాండ్ చేశాడు.
తెలంగాణలో ఇక టీఆర్ఎస్ అవసరం లేదని టీడీపీ నేత రేవంత్ రెడ్డి అన్నారు. తెలంగాణ ప్రజల సమస్యలపై పోరాటం చేస్తున్న ఏకైక పార్టీ టీడీపీ అని పేర్కొన్నాడు. పాలమూరు ఎత్తిపోతలను జాతీయ ప్రాజెక్టు చేయమని కేంద్రాన్ని ఎందుకు అడగలేదని ప్రశ్నించారు. పాలమూరు వలసల గురించి ప్యాకేజీ ఎందుకు అడగలేదని నిలదీశాడు.
మహబూబ్‌నగర్ జిల్లాలోని మహబూబ్‌నగర్, హన్వాడ, కోయిలకొండ మండలాల్లో తాగునీటి పథకం కాంట్రాక్టులో తప్పుడు అర్హతపత్రం సమర్పించిన కాంట్రాక్టర్‌కు ఇతను మద్దతునిస్తున్నట్టు వార్తలు వచ్చాయి. కానీ వీటిని ఆయన ఖండించాడు.
రేవంత్ రెడ్డి 1969, నవంబరు 8న తెలంగాణ రాష్ట్రం నాగర్‌కర్నూల్ జిల్లా , వంగూరు మండలం , కొండారెడ్డిపల్లి గ్రామం లో జన్మించాడు.చిన్నప్పటి నుండే రాజకీయాల్లో ఆసక్తితో ఉన్నా ఆర్ట్స్ లో స్నాతకులు.
ఎనుముల రేవంత్ రెడ్డి, తెలంగాణ ప్రాంత రాజకీయ నాయకుడు.ఇతను ప్రస్తుతం మల్కాజ్‌గిరి పార్లమెంట్ సభ్యుడిగా, తెలంగాణ ప్రదేశ్ కాంగ్రెస్ కమిటీ అధ్యక్షుడిగా ఉన్నాడు.
ఒక ప్రాంతం మానవ ఆవాసాలకు ఏమాత్రం అనుకూలంగా ఉంటుందనేది అక్కడి స్థలాకృతిని బట్టి ఉంటుంది: రాళ్ళతో కూడిన మెట్ట ప్రాంతాల కంటే సమతలంగా ఉండే మెత్తటి ఒండ్రు మైదానాలలో వ్యసాయానికి అనుకూలమైన నేలలు ఎక్కువగా ఉంటాయి.
పర్యావరణ నాణ్యత, వ్యవసాయం, హైడ్రాలజీ తదితర శాస్త్రాల పరంగా; ఒక ప్రాంతపు స్థలాకృతిని అర్థం చేసుకుంటే వాటర్‌షెడ్ల సరిహద్దులు, పారుదల లక్షణాలు, పారుదల వ్యవస్థలు, భూగర్భజల వ్యవస్థలు, నీటి కదలికలు, నీటి నాణ్యతపై పడుతున్న ప్రభావాలనూ అర్థం చేసుకోవడం సులభమౌతుంది.
స్థలాకృతిని అర్థం చేసుకుంటే, వ్యవసాయంలో భూసార సంరక్షణకు తోడ్పడుతుంది. వాలుగా ఉన్న నేలల్లో లాభదాయకంగా వ్యవసాయం చేసేందుకు కాంటూరు దున్నకం పద్ధతిని అవలంబిస్తారు. వాలు వెంబడి దున్నకుండా, ఒకే ఎత్తులో ఉన్న నేలలో దున్నే పద్ధతి ఇది.
సైనికపరంగా స్థలాకృతి అనేది కీలకమైనది. ప్రదేశాలను ఆక్రమించుకోవడం లోను, ఆక్రమణలో ఉంచుకోవడం లోనూ స్థలాకృతి అవగాహన ఉపయోగపడుతుంది. సైనిక దళాలను, సామాగ్రినీ ప్రదేశాలలోకి తరలించడానికి, ప్రదేశాల గుండా తరలించడానికీ ఈ అవగాహన పనికొస్తుంది. రక్షణ వ్యూహాలు, దాడి వ్యూహాలు రెండింటికీ స్థలాకృతి అవగాహన ప్రాథమికమైనది.
వాతావరణ నమూనాలను నిర్ణయించడంలో స్థలాకృతి ముఖ్య పాత్ర వహిస్తుంది. భౌగోళికంగా దగ్గర దగ్గరగా ఉన్న రెండు ప్రాంతాల్లో, ఎత్తులో తేడాల వలన గానీ "వర్షచ్ఛాయ" ప్రభావం కారణంగా గానీ, వర్షపాతాల్లోను వర్షాలు పడే కాలాల్లోనూ తీవ్రమైన తేడాలు ఏర్పడవచ్చు.
విమానయానంలో స్థలాకృతి గురించిన కచ్చితమైన పరిజ్ఞానం కలిగి ఉండడం చాలా ముఖ్యమైనది -మరీ ముఖ్యంగా తక్కువ ఎత్తులో ఎగిరే మార్గాల్లో. రాడార్లు, భూస్థిత రేడియో నావిగేషన్ వ్యవస్థల పరిధులనూ వాటి పనితీరునూ కూడా స్థలాకృతి ప్రభావితం చేస్తుంది. కొండ లేదా పర్వతీయ స్థలాకృతి వలన కొత్త విమానాశ్రయాల స్థాపన, దాని రన్‌వేల దిశలూ తీవ్రంగా ప్రభావితమౌతాయి.
భౌతిక భూగోళ శాస్త్రంలో స్థలాకృతి, భూమి ఎత్తును వాలునూ దిగ్విన్యాసాన్నీ వివరిస్తుంది. భూమి ఉపరితలంపై నీటి ప్రవాహాన్ని, నీటి పంపిణీనీ స్థలాకృతి ప్రభావితం చేస్తుంది. విస్తారమైన ప్రాంతంలో, ఇది వాతావరణాన్ని, శీతోష్ణస్థితి నమూనాలను కూడా ప్రభావితం చేస్తుంది.
స్థలాకృతి భూమి ఉపరితలపు నిలువు, అడ్డు కొలతలను వివరిస్తుంది. ఇంగ్లీషులో దీన్ని టెర్రెయిన్ అని అంటారు. నీటి అడుగున ఈ కొలతలను వివరించడాన్ని బాతిమెట్రీ అంటారు. హైప్సోమెట్రీ అంటే సముద్ర మట్టాన్ని భూభాగాన్ని అధ్యయనం చేస్తుంది.
గురువారం ఉదయం 6 గంటలకు శ్రీస్వామివారి మూలవిరాట్టుకు ఉన్న ఆభరణాలను అన్నింటినీ తీసివేస్తారు. పిదప ఊర్ధ్వపుండ్రాన్ని కూడా బాగా తగ్గించి నేత్రాలు స్పష్టంగా కనపడేట్లు చేస్తారు. తర్వాత శ్రీస్వామి వారికి ఎదురుగా బంగారు వాకిలి ముందర పెద్ద శిఖరంలాగా పులిహోర రాశిని ఏర్పాటు చేస్తారు. పులిహోరతో పాటు జిలేబిలను, మురుకులను చక్కగా అమర్చి పూలతో అలంకరిస్తారు. ఈ పులిహోర రాశిని నేరుగా గర్భాలయంలోని స్వామివారికి నివేదిస్తారు.
ప్రతి బుధవారం ఉదయం 6 గంటలకు తిరుమలలో బంగారువాకిలి ముందు జరిగే ప్రధాన సేవయే సహస్ర కలశాభిషేకం. భోగ శ్రీనివాసమూర్తితో పాటు శ్రీదేవీ భూదేవీ సమేతంగా శ్రీ మలయప్పస్వామివారికి ఈ సహస్ర కలశాభిషేకం జరుగుతుంది. 1511 వ సంవత్సరం నాటికి ముందు నుండి ఈ సహస్ర కలశాభిషేకం జరుగుతున్నట్లు దాఖలాలున్నాయి.
1984వ సంవత్సరంలో తిరుమల తిరుపతి దేవస్థానం స్వర్ణోత్సవ సందర్భంగా ప్రవేశపెట్టబడిన సేవ ఇది. హైదరాబాదు వస్తవ్యుడయిన ఒక మహమ్మదీయ భక్తుడు ఇందుకు అవసరమైన 108 బంగారు పద్మాలను కానుకగా సమర్పించాడు. తర్వాత ఇది ఆర్జిత సేవగా కూడా రూపుదిద్దుకుంది.
తిరుమల శ్రీ వెంకటేశ్వరస్వామి వారికి ప్రతి సోమవారం ఉదయం 6గంటలకు జరిగే ప్రధాన సేవ విశేషపూజ. ఈ సేవ సంపంగి ప్రదక్షిణంలోని కల్యాణమండపంలో శ్రీదేవి భూదేవి సమేతంగా శ్రీ మలయప్పస్వామివారికి జరుగుతుంది.
బంగారు వాకిలి ముందు జరిగే ఈ సహస్ర కలశాభిషేకంలో ఆర్జత రుసుమును చెల్లించిన భక్తులు కూడా పాల్గొని దర్శించవచ్చు. వీరికి శ్రీవారి దర్శనం కలిగించి ప్రసాదాలు ఇస్తారు.
గర్భాశయ ఫైబ్రాయిడ్ల పెరుగుదలను ఈస్ట్రోజెన్ సక్రియం చేస్తుంది. గర్భం యొక్క మొదటి త్రైమాసికంలో, అన్ని ఫైబ్రాయిడ్లలో మూడింట ఒకవంతు పెద్దవిగా పెరుగుతాయి, కానీ పుట్టిన తరువాత తగ్గిపోతాయి., మెనోపాజ్ తర్వాత గర్భాశయ ఫైబ్రాయిడ్లు తగ్గిపోతాయి, ఆఫ్రికన్ అమెరికన్ మహిళల్లో ఫైబ్రాయిడ్లు ఎక్కువగా కనిపిస్తాయని అధ్యయనాలు చెపుతున్నాయి . 35 సంవత్సరాల కంటే తక్కువ వయస్సు ఉన్న తెల్ల మహిళల్లో 45 ఏళ్ళ కంటే ఎక్కువ వయస్సు ఉన్న తెల్ల మహిళల కంటే వేగంగా కణితులు పెరుగుతున్నాయి . 30 ఏళ్లు లేదా అంతకంటే ఎక్కువ వయస్సు వరకు గర్భవతి కావడానికి వేచి ఉండటం వల్ల గర్భాశయ ఫైబ్రాయిడ్లు వచ్చే ప్రమాదం ఉంది. చిన్న వయస్సులోనే ఋతుస్రావం కలిగి ఉండటం వల్ల ఫైబ్రాయిడ్లు రావడం , కెఫిన్ , ఆల్కహాల్ పదార్థములను తీసుకోవడం దీనితో గర్భాశయ ఫైబ్రాయిడ్లు రావడానికి , జన్యు మార్పులు ఫైబ్రాయిడ్ పెరుగుదలతో ముడిపడి ఉన్నాయి , అధిక బరువు , గుండె జబ్బులు, ఆహారములో ఎర్ర మాంసము ఇవి అన్ని ఫైబ్రాయిడ్లు రావడానికి కారణములు
ఫైబ్రాయిడ్లకు అనేక చికిత్సా ఉన్నాయి వాటిలో స్త్రీ వయస్సు,గర్భం కోసం కోరికపై ఆధారపడి ఉంటాయి. ఫైబ్రోయిడ్‌లకు సంబంధించిన లక్షణాల ఉపశమనం సాధారణంగా ఋతుస్రావం ఆగి హార్మోన్ల స్థాయిలు క్షీణించినప్పుడు రావడం,ఋతుసమయం క్రమబద్ధీకరించడానికి నోటి గర్భనిరోధక మాత్రలు, గర్భాశయం తొలగింపు,హిస్టెరోస్కోప్ ఉపయోగించి గర్భాశయ ఫైబ్రాయిడ్ల యొక్క హిస్టెరోస్కోపిక్ తొలగింపు,రక్తస్రావం నొప్పిని ఆపడానికి గర్భాశయంలోని ప్రొజెస్టిన్ను విడుదల చేయడానికి గర్భాశయ పరికరం,మైయోమెక్టోమీ నొప్పి నియంత్రణ మందులు ఇబుప్రోఫెన్ లేదా ఎసిటమినోఫెన్ వాడటం , గర్భాశయ ధమని ఎంబోలైజేషన్ వంటి చికిత్సలతో మాయోమా వ్యాధి బారినుండి మహిళలు విముక్తులవుతారు
మయోమ లేదా మయోమా కండరాలు నుండి తయారయ్యే కణితి. మయోమా లక్షణములు మహిళలలో ఎక్కువగా ఋతు రక్తస్రావం,కటి నొప్పి, ఎక్కవగా మూత్ర విసర్జన,మలబద్ధకం,వెన్నునొప్పి, కాలు నొప్పులు ఇవి అన్ని మయోమా వ్యాధి ప్రాథమిక లక్షణములు.
బ్రాహ్మణులను వేద పండితులు, గురువులుగా, క్షత్రియులు పరిపాలకులుగా, వైశ్యులు వ్యాపారులు, వ్యవసాయదారులుగా, శూద్రులు సేవకులుగా ఆశీర్వదించాడు మనువు.
ప్రాచీన భారతదేశంలో, ఋషులు చేతివ్రాతలతో సమాజం ఎలా నడుచుకోవాలో వారి ఆలోచనలను తరచుగా వ్రాసారు. చేతిరాతలుతో వ్రాసిన చాలా విషయాలు పరస్పర విరుద్ధంగా ఉన్నందున మనుస్మృతి అసలు రూపం మార్చబడిందని నమ్ముతారు. మనుస్మృతి చేతివ్రాతలు యాభైకి పైగా ప్రసిద్ధి చెందాయి, అయితే 18వ శతాబ్దం నుండి "కులుక భట్ట వ్యాఖ్యానంతో కూడిన కోల్‌కతా చేతివ్రాత" అని మొదట కనుగొనబడిన, అత్యంత అనువదించబడిన, ఊహించబడిన ప్రామాణికమైన సంస్కరణ. ఆధునిక స్కాలర్‌షిప్ ఈ ఊహాజనిత ప్రామాణికత అబద్ధమని పేర్కొంది. భారతదేశంలో కనుగొనబడిన మనుస్మృతి వివిధ చేతివ్రాతలు ఒకదానికొకటి అసంగతంగా ఉన్నాయి. వాటిలోనే, దాని ప్రామాణికత, చొప్పించడం, తరువాతి కాలంలో వచనంలోకి చేసిన అంతరాయాలు గురించి ఆందోళనలను పెంచుతున్నాయి.
కొలమాన వచనం సంస్కృతంలో ఉంది, ఇది సాశ.పూ. 2వ శతాబ్దం నుండి సాశ. 3వ శతాబ్దం నాటికి రాసిన వివిధ విధులు, హక్కులు, చట్టాలు, ప్రవర్తన, వంటి ధర్మ వివిధ రకాలు విషయాలపై మను భృగులు ఇచ్చిన ఉపన్యాసం వలె ప్రదర్శించబడుతుంది. వచన ప్రభావం చారిత్రాత్మకంగా భారతదేశం వెలుపల వ్యాపించింది. మయన్మార్, థాయిలాండ్ మధ్యయుగ బౌద్ధమత చట్టం కూడా మనుకి ఆపాదించబడింది, ఈ గ్రంథం కంబోడియా ఇండోనేషియాలోని గత హిందూ రాజ్యాలను ప్రభావితం చేసింది.
బ్రిటీష్ భాషా శాస్త్రవేత్త సర్ విలియం జోన్స్ 1776లో ఆంగ్లంలోకి అనువదించబడిన మొట్టమొదటి సంస్కృత గ్రంథాలలో మను చట్టాలు ఒకటి. ఈస్ట్ ఇండియా కంపెనీ నిర్వహించే ఎన్‌క్లేవ్‌ల కోసం హిందూ న్యాయ నియమావళిని రూపొందించడానికి ఉపయోగించబడింది.
మిమిక్రీ కళను క్యాసెట్ల ద్వారా ప్రజలకు పరిచయం చేసిన మొదటి వ్యక్తి ఆయన. 22 క్యాసెట్లను వివిధ ప్రక్రియలలో చేసి విడుదల చేసాడు.
ఆంధ్ర, ఒడిషా, తమిళనాడు, కేరళ, భూపాల్, పశ్చిమ బెంగాల్, మధ్య ప్రదేశ్, ఉత్తర ప్రదేశ్, పంజాబ్, హిమాచల ప్రదేశ్ లలో తన ప్రదర్శనలిచ్చాడు.
ఆంధ్ర ప్రదేశ్ ముఖ్యమంత్రులైన జలగం వెంగళరావు, మర్రి చెన్నారెడ్డి, ఎన్.టి.రామారావు, నారా చంద్రబాబునాయుడుల ద్వారా అనేక సార్లు సన్మానించ బడ్డాడు.
తన ప్రదర్శనలలో జాతర, ట్రిపుల్ మ్యూజిక్, ఓంకారం, రుద్రవీణ, రామాయణ మహాభారత యుద్దాల ప్రక్రియలు అనేక అవార్డులు తెచ్చి పెట్టాయి.
ఆయనకు పిల్లలంటే ఎంతో యిష్టం. ఆ మమకారంతోనే పిల్లలను నవ్వించి వారిలోని ప్రతిభను వెలికి తీయడానికి 2003 లో స్థానిక రివర్ వ్యూ పార్క్ వద్ద చిల్డ్రన్ లాఫింగ్ క్లబ్ ను ఏర్పాటు చేసారు.
లోకనాథం నందికేశ్వరరావు ఉత్తారాంధ్ర కు చెందిన మిమిక్రీ కళాకారుడు. సంప్రదాయ కళల్లో మిమిక్రీ ఒకటి. ధ్వని అనుకరణ ద్వారా ప్రేక్షకులను నవ్వించి పరవశులను చేసింది ఈ కళ. ఉత్తరాంధ్రలో ఈ కళలో రాణించిన మొదటి వ్యక్తి జాతీయ స్థాయిలో గుర్తింపు పొందిన వ్యక్తి ఆయన .నాలుగు దశాబ్దాలుగా మిమిక్రీ, వెంట్రిలాక్విజం ప్రదర్శనలలో తనదైన గుర్తింపును స్వంతం చేసుకున్నాడు. దేశంలో ఆయన యిప్పటి వరకు సుమారు ఐదు వేల ప్రదర్శనలిచ్చాడు. తన విజయాల వెనుక తన భార్య హిమాలయ కుమారి సహకారం ఎంతో ఉందని చెప్పుకునే ఆయన వృత్తి రీత్యా చిత్రలేఖనోపాధ్యాయుడు. 1979 లో వీరఘట్టం ఉన్నత పాఠశాలలో ఉద్యోగ బాధ్యతలు స్వీకరించిన ఆయన కింతలి, కోటబొమ్మాళి, లోలుగు, కింతలి, తొగరాం ఉన్నతపాఠశాలలలో పనిచేసి 2009 లో జిల్లా పరిషత్ ఉన్నత పాఠశాల, దూసిపేట నందు పదవీవిరమణ చేసాడు.
శ్రీకాకుళం పట్టణంలో లోకనాథం రామలింగేశ్వర స్వామి, అన్నపూర్ణ దంపతులకు 1952 జూలై 25న జన్మించాడు. తన తండ్రి నాటక రంగంలో ఉండేవాడు. ప్రాథమిక విద్య స్థానిక బాదుల పేటలోను, ఉన్నత విద్య శ్రీకాకుళం మ్యునిసిపల్ ఉన్నత పాఠశాలలోను, బి.కాం డిగ్రీని ప్రభుత్వ ఆర్ట్స్ కళాశాల నందు అభ్యసించి కాకినాడ నందు డ్రాయింగ్ నందు శిక్షణ పొందాడు.
కొద్దిగా క్లిష్టమైన నిర్ణయమైనా, నూత్ సంగీతం కాకుండా భౌతిక శాస్త్రాన్ని ప్రధాన విషయంగా కేస్ ఇన్స్టిట్యూట్ ఆఫ్ టెక్నాలజీలో తీసుకున్నాడు. ఇంకా నూత్ థీటా చి ఫ్రెటర్నిటీ యొక్క బీటాను చాప్టర్ లో చేరాడు. ఈ కేస్ ఇన్స్టిట్యూట్ లో చదువుతున్నప్పుడే నూత్ ఐబియం650 మెయిన్ ఫ్రేం తొలిసారిగా దర్శించాడు. ఈ కంప్యూటర్ సహాయపుటలు చదివిన తరువాత దాని అసెబ్లీ, కంపైలర్ కోడ్ లు ఆ కంప్యూటరుతో పాటు వచ్చిన వాటికన్నా తను బాగా వ్రాయగలనని నమ్మి, తిరిగి రాయాలని సంకల్పించుకున్నాడు. 1958లో తన పాఠశాల బాస్కెట్ బాల్ ఆటగాళ్ల ఒక్కొక్కరి విలువ ఆధారంగా బాస్కెట్ బాల్ ఆటలో తన పాఠశాల గెలవడం కోసం ఒక ప్రోగ్రాం వ్రాశాడు. ఆ కాలంలో అది చాలా నవ్యమైన ఆలోచన. న్యూస్ వీక్ ప్రత్యేకమైన వ్యాసం ప్రచురించింది. వాల్టర్ క్రాన్కైట్ తన సిబియస్ సాయంత్రం వార్తలలో దాన్ని కవర్ చేశాడు. ఇంజినీరంగ్, సైన్స్ రివ్యూ పత్రిక ప్రారంభ ఎడిటర్లలో నూత్ ఒకరు. ఈ పత్రిక అమెరికా దేశ ఉత్తమ సాంకేతిక పత్రిక అవార్డును 1959లో పొందింది. ఆ తరువాత నూత్ భౌతిక శాస్త్రాన్నుండి గణితానికి మారాడు. 1960లో తన గ్రాడ్యుయేషన్ పట్టా, మాస్టర్ ఆప్ సైన్స్ డిగ్రీ కూడా పొందాడు.
మిల్వౌకీ, విస్కిన్సిన్లో నూత్ జన్మించాడు. నూత్ నాన్నకు ముద్రణా వ్యాపారం ఉంది. ఇంకా నూత్ నాన్న మిల్కౌకీ లూథరన్ హై స్కూల్ లో బుక్ కీపింగ్ చెప్పాడు. ఇదే పాఠశాలలో నూత్ చేరాడు. పాఠశాలలో నూత్ వివధ బహుమతులు గెల్చుకున్నాడు. తన తెలివితేటలు అసాధారణంగా ఉపయోగించి బహుమతులు గెల్చుకునేవాడు. ఉదాహరణకు "' " అనే పదాల్లోని అక్షరాలను ఉపయోగించి 4500 పదాలు పేర్చి ఎనిమిదవ తరగతిలో ఒక పోటీలో నెగ్గాడు. ఈ పోటీలో మరో విశేషం, న్యాయనిర్ణేతల వద్ద కేవలం 2500 పదాల చిట్టా మాత్రమే ఉంది. ఈ పోటీలో నెగ్గి పాఠశాలకు ఒక టెలీవిజన్, సహాధ్యాయులందరికీ ఒక కాండీ గెలుపొందాడు.
మార్షల్ హాల్ వద్ద 1963లో నూత్, కాలిఫోర్నియా ఇన్స్టిట్యూట్ ఆఫ్ టెక్నాలజీ నుండి పీహెచ్ డీ పట్టా పుచ్చుకున్నాడు,
ఆ తరువాత అసోషిటేయ్ ప్రొఫెసర్ గా పని చెయ్యడం మొదలు పెట్టి, ఇంకా ది ఆర్ట్ ఆఫ్ ప్రోగ్రామింగ్ పుస్తకాలు వ్రాయడం కూడా ఆరంభించారు. తొలుత కంపైలర్స్ గురించి పుస్తకం వ్రాయడానికి ఒప్పుకొని, ఆ తరువాత బహుళ పర్వాల పుస్తకంగా అది రూపొందించారు. మొదట ఒక పుస్తకం అనుకున్నాడు, తరువాత ఆరు పుస్తకాలుగా, ఆ తరువాత ఏడు పుస్తకాలుగా రూపొందించారు. 1968లో మొదటి పర్వం ప్రచురించాడు. అదే సంవత్సరం యన్ యస్ ఏలో వచ్చిన ఉద్యోగాన్ని కాదని స్టాన్ ఫర్డ్ వివిలో చేరాడు.
ప్రోగ్రామింగు గురించి, అల్గారిథముల గురించి, వాటి విశ్లేషణ గురించి నూత్ వ్రాసిన ఏడు పర్వాల పరంపర ఈ ఆర్ట్ ఆఫ్ కంప్యూర్ ప్రోగ్రామింగ్. వీటిలోని అల్గారిధముల విశ్లేషణ, బిగ్ ఓ పద్ధతి స్టాండర్డ్ గా రూపొందాయి.
1976లో మూడు పర్వాలు ప్రచురించాక, ఆనాటి కంప్యూటరు ప్రచురణ పద్ధతులు, ముద్రణా పద్ధతులు నాణ్యంగా లేవు అని నూత్ వాటిని వృద్ధి పరచడానికి పరిశోధనా, వృద్ధి చేసి టెక్స్, మెటాఫాంట్ అనే పద్ధతులు అందించారు.
కంప్యూటర్ సైన్స్ రచనలే కాకుండా, నూత్ ఒక లూతరేయన్. నూత్ బైబిల్ పాఠ్యం ఇల్లుమినేటెడ్ అనే ఆంగ్ల పుస్తకాన్ని కూడా రచించాడు. ఈ పుస్తకంలో బైబిల్ ను సిస్టమేటిక్ సాంప్లింగ్ పద్ధతి ద్వారా విశ్లేషించాడు. ప్రతి భాగంలోనూ మూడవ అధ్యాయం, 16వ వాక్యాన్ని విశ్లేషించాడు. ఇంకా ఈ పుస్తకం అందమైన కాలీగ్రాఫిక్ ఆర్ట్ కూడా కలిసి ఉంటుంది. ఈ కాలీగ్రాఫిక్ ఆర్ట్ ను హెర్మన్ జాప్ఫ్ ఆధ్వర్యంలోని బృందం తయారు చేసింది.
ఇతను ది ఆర్ట్ ఆఫ్ కంప్యూటర్ ప్రోగ్రామింగ్ అనే కంప్యూటర్ శాస్త్ర పుస్తకాల యొక్క రచయత. ఈ పుస్తకాలను కంప్యూటర్ శాస్త్రంలో మైలురాళ్లగా భావిస్తారు. ఇతన్ని అల్గారిథం విశ్లేషణ పితగా పిలుస్తారు. ఇతను అల్గారిథముల క్లిష్టతను కొలచే లోతైన విశ్లేషణా పద్ధతుల అభివృద్ధికి పాటుపడ్డాడు. ఇంకా అల్గారిథముల క్లిష్టతను కొలిచే గణిత పాటవాన్ని స్థిరీకరించాడు. ఈ క్రమంలో బిగ్ ఓ పద్ధతిని ప్రఖ్యాతం చేశాడు.
ఇంకా సర్రియల్ నంబర్స్ అనే పుస్తకాన్ని కూడా రచించాడు. ఇది ఒక గణిత నవలిక. జాన్ హార్టన్ కాన్వే యొక్క సమితి సిద్దాంతం ఆధారంగా వ్రాసింది. కేవలం విషయాన్ని వివరించడంతో సరిపెట్టకుండా ఈ పుస్తకంలో అసలు గణితం ఎలా వృద్ధి చెందిందో వివరించారు. ఈ పుస్తకాన్ని విద్యార్థుల్లో సృజనాత్మకతను, పరిశోధనను పెంపొందించడానికి ఉద్దేశించినది.
కంప్యూటర్ శాస్త్ర సిద్ధాంతంలోని చాలా శాఖలలో విశేషమైన కృషి చేయటంతో పాటు, నూత్ కంప్యూటర్ టైప్ సెట్టింగ్ అయిన టెక్స్, దానికి సంబంధించిన మెటాఫాంట్ లను, వాటిని ఉపయోగించి ఒక కంప్యూటర్ మోడర్న్ అనే ఖతి వ్యవస్థను రూపొందించాడు.
విద్వాంసునిగా, రచయతగా నూత్, లిటరేట్ ప్రోగ్రామింగును ప్రఖ్యాతం చెయ్యడానికి వెబ్ అనే కంప్యూటర్ ప్రోగ్రామింగ్ భాషను, మిక్స్ అనే కంప్యూటర్ హార్డ్ వేర్ వాస్తు సూచనలను రూపొందించారు.
డొనాల్డ్ ఎర్విన్ నూత్ ( ; జనవరి 10, 1938న జన్మించిన వీరు, కంప్యూటర్ శాస్త్రవేత్త, స్టాన్ఫోర్డ్ విశ్వవిద్యాలయంలో విశ్రాంత ప్రొఫెసర్.
స్వాతంత్ర్యం అనేది ఒకరు మరొకరిని ఇబ్బంది పెట్టకుండా తను ఇతరుల వలన ఇబ్బంది పడకుండా స్వేచ్ఛగా, హాయిగా, ఆనందంగా గడపడానికి లభించిన హక్కు. స్వాతంత్ర్యంను స్వతంత్రం అని కూడా అంటారు. స్వాతంత్ర్యాన్ని ఇంగ్లీషులో ఇండిపెండెన్స్ అంటారు. స్వతంత్రం అనేది ఒక వ్యక్తికే కాక దేశానికి సంబంధించినదై ఉంటుంది. స్వాతంత్ర్యం అనేది ఒక వ్యక్తికి లేదా రాష్ట్రానికి లేదా దేశానికి సంబంధించిన స్థితి, దీనిలో నివాసితులు మరియు జనాభా లేదా దానిలో కొంత భాగం, దాని భూభాగంపై స్వయం-ప్రభుత్వం మరియు సాధారణంగా సార్వభౌమాధికారాన్ని అమలు చేస్తారు. ఒక దేశం యొక్క స్వాతంత్ర్య దినోత్సవం యొక్క జ్ఞాపకార్థం ఒక దేశం అన్ని రకాల విదేశీ వలసవాదం నుండి విముక్తి పొందినప్పుడు జరుపుకుంటుంది; ఇతర దేశాల నుండి పాలనా పరమైన ఆదేశాలకు లోబడకుండా స్వేచ్ఛగా పాలింపబడుటకు నిర్మించబడటం అనేది స్వాతంత్ర్యం పొందటం. భారతదేశానికి ఆగస్టు 15, 1947 న స్వాతంత్ర్యం వచ్చింది.
స్వతంత్రంగా ఉన్న వ్యక్తులు తమ స్వంత నిర్ణయాలు తీసుకోగలుగుతారు మరియు సహాయం కోసం ఇతరులపై ఆధారపడకుండా తమను తాము చూసుకోగలుగుతారు. వారు స్వీయ-విశ్వాసం మరియు ఆత్మవిశ్వాసం యొక్క బలమైన భావాన్ని కలిగి ఉంటారు మరియు ఇతరుల అభిప్రాయాలు లేదా పరిమితులచే వారు వెనుకబడి ఉండకపోవటం వలన వారు తరచుగా తమ లక్ష్యాలను సాధించడంలో మరింత విజయవంతమవుతారు.
జాతీయ స్థాయిలో, స్వాతంత్ర్యం అనేది సాధారణంగా ఒక దేశం మరొక దేశంచే నియంత్రించబడకుండా తనను తాను పరిపాలించుకునే సామర్థ్యాన్ని సూచిస్తుంది. అనేక దేశాలు వలసవాద లేదా అణచివేత పాలకుల నుండి స్వాతంత్ర్యం కోసం పోరాడినందున ఇది తరచుగా స్వేచ్ఛ మరియు స్వీయ-నిర్ణయం కోసం పోరాటంతో ముడిపడి ఉంటుంది.
స్వాతంత్ర్యం అనేది స్వయం సమృద్ధి మరియు స్వయంప్రతిపత్తి, బాహ్య నియంత్రణ లేదా ప్రభావం లేని స్థితిని సూచిస్తుంది. ఇది వ్యక్తులు, సమూహాలు లేదా దేశాలకు వర్తించవచ్చు మరియు ఇది తరచుగా స్వేచ్ఛ, స్వీయ-నిర్ణయాధికారం మరియు సార్వభౌమాధికారం వంటి భావనలతో ముడిపడి ఉంటుంది.
స్వతంత్రంగా ఉన్న సమూహాలు లేదా సంస్థలు ఒకే విధమైన స్వయంప్రతిపత్తి మరియు స్వయం సమృద్ధిని కలిగి ఉంటాయి. బయటి శక్తుల నియంత్రణ లేదా ప్రభావానికి లోనుకాకుండా వారి స్వంత నిర్ణయాలు తీసుకోవడానికి మరియు వారి స్వంత లక్ష్యాలను అనుసరించడానికి వారు స్వేచ్ఛగా ఉంటారు.
నికోటియానా పుష్పించే మొక్కలలో సొలనేసి కుటుంబానికి చెందిన ప్రజాతి. నికోటియానాకు చెందిన జాతుల్ని సాధారణంగా "పొగాకు మొక్కలు"గా పిలుస్తారు. వీటిని పొగాకు కోసం పెంచుతారు. వీటన్నింటిలోకి నికోటియానా టబాకమ్ చాలా విస్తృతమైనది. దీని పేరు జీన్ నికోట్ గౌరవార్ధం ఇవ్వబడింది.